als_Latn dik_Latn azb_Arab
Vendet e Ballkanit, duke përfshirë Shqipërinë, Maqedoninë, Serbinë, Kroacinë dhe Bullgarinë, kanë rënë dakord që të heqin tarifat e roamingut, pakt ky që pritet të hyjë në fuqi nga një janari i vitit 2015. Në këtë marrëveshje, te arritur ne takimin rajonal të rregullatorëve të shteteve të rajonit, qe është mbajtur ne Shkup, janë përfshirë edhe Kosova dhe Bosnjë e Hercegovina. Iniciativa ka filluar si përgjigje e uljes së çmimeve roaming në vendet anëtare të bashkimit evropian. Be-ja ka premtuar se deri në fund të vitit 2015 do të heq tërësisht këtë shërbim të shtrenjtë të telefonisë se lëvizshme. Sikurse raportojnë mediat në Shkup, vendet e Ballkanit kanë dorëzuar një kërkesë në BE që të përfshihen në agjendën digjitale për të hequr shërbimin roaming në mesin e tyre, edhe pse nuk janë anëtare të familjes evropiane.
als_Latn